laion/Wikipedia-Exotic huggingface dataset:
გლასტონბერის ფესტივალი

გლასტონბერის თანამედროვე წარმოდგენითი ხელოვნების ფესტივალი (ქართ. Glastonbury Festival of Contemprorary Performing Arts), ხშირად უბრალოდ გლასრონბერი ან გლასტო, მსოფლიოში უდიდესი მუსიკის და წარმოდგენების ღია ცის ქვეშ გამართული ფესტივალია. ფესტივალი თავისი თანამედროვე, უახლესი მუსიკითაა ცნობილი, მაგრამ მასში ასევე შედის ცეკვები, კომედიური, თეატრალურური და საცირკო წარმოდგენები, კაბარე და მრავალი სხვა რამ. 2005 წლისათვის, გლასტონბერისთვის შემოღობილი ტერიტორია 900 აკრს (3.6 კმ2) აღწევდა, 385-ზე მეტი ცოცხალი წარმოდგენა გაიმართა და დაახლლოებით 150,000 ადამიანი დაესწრო მას. მაშინ, როდესაც ახლოს მდებარე სოფელი პილტონი უიკენდებზე ხმაურის გამო ჩიოდა მრავალი წლის განმავლობაში, 2007 წელს 700-ზე მეტი წარმოდგენა გაიმართა 80-ზე მეტ სცენაზე. McKay, George (2000). Glastonbury: A Very English Fair. London: Victor Gollancz. ISBN 0-575-06807-8.  McKay, George (1996). Senseless Acts of Beauty: Cultures of Resistance Since the Sixties, chapter 1 'The free festivals and fairs of Albion'. London: Verso. ISBN 1-85984-028-0.  Naylor, Royston (2002). Stone Free: A Photographic Trip Through 10 Years of Glastonbury Festival. Southgate publishers. ISBN 1-85741-145-5.  (2005) Glastonbury Festival Tales. Ebury Press. ISBN 0-09-189763-7.  ვიკისაწყობში არის გვერდი თემაზე: გლასტონბერის ფესტივალი ოფიციალური საიტი BBC Glastonbury site – exclusive rights to show performances online A brief history of Glastonbury Festival's troubles from 1970–2010 at Daily Music Guide Interactive 360º Virtual Tour of Glastonbury Festival 2015
ირანის საკონსულოს შენობა ერევანში

ირანის საკონსულოს შენობა ერევანში — სომხეთის ისტორიულ-კულტურული მემკვიდრეობის ძეგლი, მდებარეობს ერევანში, კენტრონის რაიონში, ჰანრაპეტუთიუნის ქუჩაზე. არქიტექტორ ვარაზდატ ჰარუთიუნიანის სიტყვებით, 1950-იან წლებში ქუჩა რომელზეც მდებარეობს ძეგლი ეკუთვნოდა სპარსეთის ხაჯი-აბბასს კალიბარა აბდუ ხუსეინ ოღლუს. საკონსულო ფუნქციონირებდა 1920 წლამდე. 1922-1937 წლებში აქ მდებარეობდა სომხური დივიზიის შტაბი, მოგვიანებით კი სამი წლის მანძილზე სომხური დახმარების კომიტეტი, რომელსაც ხელმძღვანელობდა პოეტი ჰოვანეს თუმანიანი. საბჭოთა პერიოდში 1924 წელს, შენობაში განთავსებული იყო პოლიტპარტიული სკოლა, შემდეგ 18 წლის მანძილზე მდებარეობდა სომხეთის სამხედრო პროკურატურა. 1964 წლიდან დღევანდელ დღემდე შენობაში განთავსებულია სომხური კულტურული მემკვიდრეობის გადარჩენის კომპანია. მის ფუძემდებლებად ითვლება მხატვარი/აკადემიკოსი მარტიროს სარიანი, არქიტექტორი ვარაზდატ ჰარუთიუნიანი და არქეოლოგ/ისტორიკოსი ბაბკენ არაქელიანი. პირველი პრეზიდენტი იყო მარტიროს სარიანი. შენობა ერთსართულიანია, მოპირკეთებულია ტუფის ქვებით. ზემოდან, ცენტრში მდებარეობს დიდი მრგვალი კონსტრუქცია, ხოლო ზედა თაღები მორთულია ორნამენტებით. ირანის კონსულის კედლები მთლიანად მოხატულია. ოთახის სამხრეთ კედელზე მოთავსებულია სარკეებით გაწყობილი სალოცავი ადგილი. შესასვლელის მარცხნივ კიბეებით სარდაფშია ჩასასვლელი (კიბე ამჟამად ჩამოქცეულია). მოხატულობა ინტერიერში მშენებლობის დროინდელია. ახასიათებს აღმოსავლური, სპარსული სტილი და მდიდარია სომხური მოტივებით, რის ნათელ მაგალითსაც წარმოადგენს. მხატვრობაზე მრავლადაა გამოყენებული სომხური მინიატურებისათვის დამახასიათებელი მოტივები. ასევე შეიმჩნევა სპარსული მოტივებიც. საკონსულოში ჩატარდა სარომონტო სამუშაოები, რომლის დროსაც აღდგენილ იქნა მხატვრობა სპეციალისტების ჯგფის მიერ. მათ განაახლეს ფერები და აღადგინეს დაზიანებული ფრაგმენტები. 2014 წლიდან შენობაში განთავსებულია სომხეთის ისტორიული ძეგლების დაცვის საზოგადოება და ძეგლებისა და ღირსშესანიშნაობების საერთაშორისო საბჭოს სომხეთის ოფისი (IMSS). შენობა გარემონტებულია მუნიციპალიტეტისა და კულტურის სამინისტროს ინიციატივით. იგეგმება ნაგებობის ჩართვა ტურისტული ადგილების სიაში. Скрытый Ереван: «Иранский» офис Улица Анрапетутяна Программа «Ереван» 06.03. 2017 1876 ​​г. Здание игнорируется ↑ სომხეთის ისტორიულ-კულტურული მემკვიდრეობის ძეგლები (№ 16/203.7)
ანაბეჭდი

ანაბეჭდი — საღებავწასმული საბეჭდი ფორმიდან ქაღალდზე ან სხვა მასალაზე გადატანილი სასტამბო ტექსტი ან გრაფიკული გამოსახულება. ანაბეჭდს ამზადებენ სტამბაში აწყობის პროცესში დაშვებული შეცდომებისა და სარედაქციო სწორებისათვის, არსებობს სასინჯი ანაბეჭდიც, რომელსაც ფერადი ბეჭდვის დროს ფორმების მომზადების სხვადასხვა ეტაპზე ფერებისა და გამოსახულების საკონტროლოდ და შესწორებათა შესატანად იყენებენ. ქართული საბჭოთა ენციკლოპედია, ტ. 1, თბ., 1975. — გვ. 419.
ანაბარის ყურე

ანაბარის ყურე — ყურე ლაპტევების ზღვის დასავლეთ ნაწილში. კონტინენტსა და ნახევარკუნძულ ნორდვიკს შორის. ხმელეთში შეჭრილია 67 კმ-ზე. სიგანე შესასვლელთან 76 კმ, შიდა ნაწილში 7-9 კმ, სიღრმე 3-12 მ. მისი ნაპირები მაღალი და ციცაბოა. ყურის სამხრეთი ნაწილი გადადის ანაბარის უბეში, რომელშიც ჩაედინება მდინარე ანაბარი. ყურე წელიწადის უმეტეს დროს ყინულითაა დაფარული. ქართული საბჭოთა ენციკლოპედია, ტ. 1, თბ., 1975. — გვ. 419.
კათედრალური კაპიტული

კათედრალური კაპიტული — კათოლიკურ და ანგლიკანურ ეკლესიებში კათედრალური ტაძრის სასულიერო პირთა (კანონიკთა) კოლეგია, დიოცეზის (ეპარქიის) სამართავად ეპისკოპოსთან არსებული საბჭო. ეპისკოპოსის გარდაცვალების შემდეგ (ახლის არჩევამდე) დიოცეზს მართავს კაპიტულის მიერ არჩეული პირი. ქართული საბჭოთა ენციკლოპედია, ტ. 5, თბ., 1980. — გვ. 387.
ამიდოპირინი

ამიდოპირინი — ტკივილგამაყუჩებელი, სიცხის დამწევი და ანთების საწინააღმდეგო სამკურნალო საშუალება. თეთრი კრისტალური, უსუნო, მომწარო ფხვნილი. იხსნება წყალში, სპირტში, ეთერსა და ქლოროფორმში. ამზადებენ აბებად, ფხვნილებად, იშვიათად კი ხსნარის სახითაც. იყენებენ თავის ტკივილის, ნევრალგიის ართრიტის, მიოზიტის, ქორეისა და მწვავე რევმატიზმის დროს. მისი ფორმულაა C 13 H 17 N 3 O {\displaystyle {\ce {C13H17N3O}}} ქართული საბჭოთა ენციკლოპედია, ტ. 1, თბ., 1975. — გვ. 382.
აკუსტიკური არხი

აკუსტიკური არხი — მოწყობილობათა და ფიზიკურ გარემოებათა ერთობლიობა, რომელიც ბგერით და ულტრაბგერით მოვლენების მეოხებით გადასცემს სიგნალებს, აკუსტიკურ არხში მართვის ან კონტროლისათვის იყენებენ პასიურ სიგნალებს ან აქტიურ, სპეციალურად შექმნილ ბგერით სიგნალებს. პასიურ სიგნალებს მიმართავენ წარმოებაში ნაკეთობის ან აგრეგატის წუნის გამოსათლელად. წუნს ადგენენ ხმაურის მიხედვით; მედიცინაში კი ორგანიზმში შუილის შესასწავლად. ბგერითი ან ულტრაბგერითი დიაპაზონის აქტიური სიგნალების დახმარებით ადასცემე ცნობებს, დისტანციურად ზომავენ სხვადასხვა სიდიდეებს, განსაზღვრავენ საკონროლო გარემოს პარამეტრს, აღმოაჩენენ არასასურველ ჩანართებს და სხვა. ქართული საბჭოთა ენციკლოპედია, ტ. 1, თბ., 1975. — გვ. 258.
ანაბიოზი

ანაბიოზი (ძვ. ბერძნ. ἀνα-βίωσις, ἀνα-βίωσεως) — ორგანიზმის ისეთი მდგომარეობა, როდესაც სასიცოცხლო პროცესები, ნივთიერებათა ცვლა და სხვა, დროებით შენელებული ან დაქვეითებულია, მაგრამ ხელსაყრელი პირობებისას კვლავ აღდგება. ანაბიოზი პირველად ცხოველებში აღმოაჩინა და აღწერა ჰოლანდიელმა მეცნიერმა ა. ლენეჰუკმა, 1701 წელს. ანაბიოზს იწვევს ზოგი საარსებო პირობის გაუარესება. მაგალითად: ორგანიზმის მიერ წყლის დაკარგვა ტემპერატურის შეცვლის გამო. ბევრ ცხოველს — ჰიდრებს, მრგვალ ჭიებს, ხმელეთის მოლუსკებს, ზოგიერთ მწერს, ცხელი ქვეყნების ზოგ ხერხემლიანსაც 50, ზოგჯერ კი 75% წყლის დაკარგვის შემდეგაც კი შეუძლია გამოცოცხლდეს, თუ ხელსაყრელი პირობები შეექმნა. მცირეზომის ცხოველებს, მცენარეულ თესლებსა და სპორებს მაშინაც აქვთ გამოცოცხლების უნარი, როცა ვაკუუმში ან დაბალ ტემპერატურაზე არიან გამომშრალი. ცნობილია, რომ მცენარის გამომშრალი თესლი ორმოცდაათი წლის მანძილზე ინაჩუნებს გაღვივების უნარს. ანაბიოზად ითვლება ორგანიზმის გაყინვით გამოწვეული მდგომარეობაც. რუსმა მეცნიერმა პ. ბახმეტიევმა დაადგინა, რომ მწერების გამოცოცხლება გაყინვის შემდეგ შესაძლებელია მხოოლოდ არასრული გაყინვისას, როცა ქსოვილური სითხე თხევად მდგომარეობაში რჩება. ანაბიოზი ბუნებრივად ახასიათებს ზოგიერთ ცხოველს. ეს მისი შეგუებაა გარემოს არახელსაყრელ პირობებთან. ზოგადბიოლოგიური თვალსაზღისით ანაბიოზი არის ორგანიზმის ევოლუციის პროცესში გამომუშავებული ფიზიოლოგიური შეგუების ერთ-ერთი უძველესი ფორმა. სასიცოცხლო პროცესების დროებით შეწყვეტა. არსებობის არახელსაყრელ პირობებში მცირე ზომის ცხოველების გადარჩენის ერთადერთი საშუალება იყო. ოსმოსური ანაბიოზი შეიმჩნევა წყლის ცხოველებში. ამ დროს სასიცოცხლო პროცესთა დაქვეითების მიზეზია მარილების კონცენტრაციის გაზრდა. გაყინვით და გამოშრობით მიღებულ ანაბიოზის მოვლენას იიყენებენ მშრალი ცოცხალი ვაქცინების დასამზადებლად. ბაქტერიათა კულტურების, ვირუსებისა და სიმსივნის უჯრედების ხანგრძლივად შესანახად. გადასანერგი ქსოვილებისა და ორგანოების დასაკონსერვებლად. ანაბიოზის მოვლენას გასაკუთრებული მნიშვნელობა ენიჭება გულზე, ფილტვებსა და ტვინზე ქირურგიული ოპერაციების ჩატარებისათვის. ქართული საბჭოთა ენციკლოპედია, ტ. 1, თბ., 1975. — გვ. 419.
ლამანაშური

ლამანაშური — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ხოფურის თემი). ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016.
ქისტანი

ქისტანი, ქისტანისთავი — მთა საქართველოში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის მთავარი ქედის ჩრდილოეთ კალთაზე, მდინარე სუნჯის მარჯვენა შენაკადის — არღუნის სათავეებში. სიმაღლე ზღვის დონიდან 3047 მ. აგებულია იურული თიხაფიქლებითა და ქვიშაქვებით. შემოსილია ალპური მდელოს ბალახეულით. ჯანელიძე ჭ., ქართული საბჭოთა ენციკლოპედია, ტ. 10, თბ., 1986. — გვ. 537.
კვანტური ბიოლოგია

კვანტური ბიოლოგია სამეცნიერო დისციპლინების ინტეგრირებული დარგია და მისი ამოცანაა კვანტური მექანიკისა და თეორიული ქიმიის გამოყენება ბიოლოგიური ობიექტების მუშაობის მექანიზმების შესწავლისთვის. მრავალი ბიოლოგიური პროცესი მოიცავს ენერგიის კვანტური მექანიკის ბუნების გარდაქმნებს ქიმიური ტრანსფორმაციებისათვის გამოყენებად ფორმებში. ასეთი პროცესებია: ქიმიური რექაციები, სინათლის შთანთქმა, შეშფოთებული ელექტრონის მდგომარეობის ფორმირება, ენერგიის გადაცემა, ელექტრონებისა და პროტონების (წყალბადის იონების) გადაცემა ისეთ ქიმიურ პროცესებში როგორებიცაა ფოტოსინთეზი, ყნოსვა და უჯრედული სუნთქვა . კვანტურ ბიოლოგიაში გამოიყენება გამოთვლები კვანტური მექანიკის ეფექტების გათვალისწინებით ბიოლოგიური ურთიერთქმედებების მოდელირებისათვის . კვანტური ბიოლოგიის ამოცანაა რთული ბიოლოგიური პროცესების ახსნა მათი დაყვანით ფუნდამენტურ ფიზიკამდე, რაც მოიცავს მთელ რიგ სირთულეებს კვლევაში და ამიტომ შესაძლოა იყოს სპეკულაციური . ამ დარგის შესწავლა არ გულისხმობს ფიზიკის ახალი პრინციპების აღმოჩენას. კვანტური ბიოლოგია მეცნიერების ახალი დარგია, კვლევების უმეტესობა თეორიულია და კითხვებზე პასუხის გასაცემად საჭიროებს შემდგომ ექსპერიმენტებს. მიუხედავად იმისა რომ ამ დარგის მიმართ ფართო ინტერესი მხოლოდ ახლახან გაჩნდა, მან მნიშვნელოვანი კონცეპტულაიზაცია განიცადა მე-20 საუკუნეში ფიზიკოსების მიერ. კვანტური ფიზიკის პიონერებმა თავიდანვე გაამახვილეს ყურადღება ბიოლოგიაში კვანტური მექანიკის გამოყენების შესაძლებლობაზე. ერვინ შრედინგერმა თავის წიგნში: „რა არის სიცოცხლე?“ განიხილა კვანტური მექანიკის პერსპექტივები ბიოლოგიაში . შრედინგერმა შემოიტანა „აპერიოდული კრისტალის“ იდეა, რომელიც შეიცავდა გენეტიკურ ინფორმაციას კოვალენტური ქიმიური ბმების კონფიგურაციაში. მან ასევე გამოთქვა ვარაუდი, რომ მუტაციები გამოწვეულია „კვანტური ნახტომებით“. სხვა პიონერებმა, როგორებიც იყვნენ: ნილს ბორი, პასკუალ იორდანი და მაქს დელბრუკი კომპლემენტარულობის კვანტურ იდეას განიხილავდნენ როგორც სიცოცხლის შემსწავლელი მეცნიერებების ფუნდამენტს . 1963 წელს პერ-ულოვ ლუვდინმა გამოაქვეყნა სტატია: „პროტონების ტუნელირება როგორც დნმ-ს მუტაციის სხვა მექანიზმი“. თავის ნაშრომში, მან განაცხადა ახალი დისციპლინის „კვანტური ბიოლოგიის“ შესახებ .   ↑ Quantum Biology. University of Illinois at Urbana-Champaign, Theoretical and Computational Biophysics Group. ↑ Quantum Biology: Powerful Computer Models Reveal Key Biological MechanismScience Daily Retrieved Oct 14, 2007 ↑ Al-Khalili, Jim, How quantum biology might explain life's biggest questions, retrieved 2018-12-07 ↑ Margulis, Lynn; Sagan, Dorion (1995). What Is Life?. Berkeley: University of California Press. p. 1. ↑ Joaquim, Leyla; Freira, Olival; El-Hani, Charbel (September 2015). "Quantum Explorers: Bohr, Jordan, and Delbruck Venturing into Biology". Physics in Perspective. 17 (3): 236–250. Bibcode:2015PhP....17..236J. doi:10.1007/s00016-015-0167-7. ↑ Lowdin, P.O. (1965) Quantum genetics and the aperiodic solid. Some aspects on the Biological problems of heredity, mutations, aging and tumours in view of the quantum theory of the DNA molecule. Advances in Quantum Chemistry. Volume 2. pp. 213-360. Academic Press
კაპიტული

კაპიტული (გვიანდ. ლათ. capitulum) — დასავლეთქრისტიანული საეკლესიო პირთა საბჭო: კათედრალური კაპიტული — კათოლიკურ და ანგლიკანურ ეკლესიებში კათედრალური ტაძრის სასულიერო პირთა კოლეგია. კათოლიკურ სასულიერო-რაინდულ და მონაზვნურ ორდენში ორდენის ხელმძღვანელ პირთა კოლეგია. ქართული საბჭოთა ენციკლოპედია, ტ. 5, თბ., 1980. — გვ. 387.
GeForce 20 სერიის ვიდეოდაფები

GeForce 20 სერიის ვიდეოდაფები — ენვიდიას მიერ წარმოებული ვიდეოდაფების განშტოება, რომელიც პირველად საზოგადოებამ 2018 წლის 20 აგვისტოს იხილა, 2018 წლის 20 სექტემბერს კი ჩაეშვა წარმოებაში; მოგვიანებით 2019 წლის 2 ივლისს გამოვიდა GeForce RTX Super ვერსიები, რომლებიც მათ ადრინდელ ვერსიებზე უფრო სწრაფია. GeForce 20 სერიის ვიდეოკარტები წინამორბედების, GeForce 10 სერიის, წარმატებული გაგრძელებაა. RTX 20 სერიის ვიდეოდაფები აგებულია უახლეს მიკროარქიტექტურულ ტექნოლოგიაზე და შეიცავს სინათლის სწრაფი დაცემა-არეკვლის გამომთვლელ ფუნქციას (Ray tracing). ვიდეოდაფები აგებულია 16 ნმ-ის სისქსის ტექსტალიტზე. მათი უახლესი ფუნქცია ენვიდიამ ახალი RT ბირთვების დამატებით შეძლო, რომელიც შექმნილია გამოთვლის პროცესის დასაჩქარებლად. RTX 20 სერიის ახალი ფუნქციის საშუალებით გამოსახულებაში შეგვიძლია ჩავრთოთ ისეთი ეფექტები როგორიცაა, სხივის დაცემა, არეკვლა, შთანთქმა, გაფანტვა და ასე შემდეგ. სხივების ტყორცნის ძველი ტექნიკის ჩანაცვლების მაგივრად, ვიდეოდაფა გვთავაზობს RT ბირთვების მიერ შეგროვებული ინფორმაციის გამოყენებასა და ამ ტექნიკის გაუმჯობესებას. უკეთესი, ფოტო-რეალისტური გამოსახულების მისაღებად. მეორე თაობის ტენზორის ბირთვები მოქმედებს RT ბირთვებთან ერთად, მათი ხელოვნური ინტელექტი ძირითადად ორი მიზნით გამოიყენება, ხელოვნური ინტელექტი წმენდს ზედმეტად წარმოქმნილ სხივებს და ათავისუფლებს გამოსახულებას პიქსელისაგან, შესაბამისად მისი უკეთესი ხარისხით დამუშავების ტრადიციულ მეთოდს ანაცვლებს. ტენზორის ბირთვების ასეთი შესაძლებლობები, სუპერკომპიუტერებზე დაკვირვების და შესწავლის შედეგია. იმისათვის რომ გაეგოთ მისი მუშაობისა და შესაძლებლობების მაქსიმუმი, გამოიყენეს სუპერკომპიუტერი, რომელსაც წინასწარ ჩაუნერგეს დავალება განსახორციელებლად, კომპიუტერმა კი ამ ბირთვების მეშვეობით სასურველ შედეგს მიაღწია. სწორედ ამ პროცესის დაკვირვებისა და შესწავლის შემდეგ, საბოლოოდ მიიღეს უახლესი ტექნოლოგია, რომელიც მომხმარებლებს ვიდეოდაფის მეშვეობით მიაწოდეს. მახასიათებლები: CUDA გამოთვლის შესაძლებლობების 7.5 ვერსია; RT ბირთვები; ტენზორის (ხელოვნური ინტელექტი) ბირთვები; ახალი მეხსიერების მმართველი GDDR6-ის მხარდაჭერით; DisplayPort 1.4a გამოსახულების ნაკადის შეკუმშვის 1.2 ვერსიით; PureVideo Set J აპარატურის შემცველი ვიდეო დეკოდერი; ვიდეოდაფის პროცესორის გამაძლიერებლი მე-4 ვერსია; NVLink ხიდი; VirtualLink VR; გაუმჯობესებული NVENC კოდეკი; ენვიდიას ვიდეოდაფის პროცესორის ბირთვის ახალი არქიტექტურა. GeForce 20 სერიის ვიდეოდაფებით, ენვიდიამ წარმოადგინა RTX-ის განვითარების პლათფორმა. RTX იყენებს Microsoft-ის DXR-ს, ენვიდიას OptiX-სა და Vulkan-ს თავისი ფუნქციების განსახორციელებლად, რომელსაც ენვიდია 10 წლის განმავლობაში სწავლობდა. ამ სერიის ყველა დაფა PCIe 3.0 x16-ის ვიდეოდაფაა, რომელიც აგებულია 12 ნანომეტრიან ტექნოლოგიაზე, და იყენებს GDDR6 ტიპის მეხსიერებას. Geforce 10 სერიის ვიდეოდაფები GeForce 16 სერიის ვიდეოდაფები GeForce 30 სერიის ვიდეოდაფები GeForce 40 სერიის ვიდეოდაფები ოფიციალური საიტი GeForce RTX Founders Edition Graphics Cards: Cool and Quiet, and Factory Overclocked Introducing The GeForce RTX 2060: Turing For Every Gamer GeForce RTX GPUs Come to 40+ Laptops, Global Availability January 29 NVIDIA TITAN RTX GeForce RTX 2080 Ti GeForce RTX 2080 GeForce RTX 2070 GeForce RTX 2060 Nvidia Nsight
დანი როდრიკი

დანი როდრიკი (ინგლ. Dani Rodrik, დ. 14 აგვისტო, 1957, სტამბოლი, თურქეთი) — თურქი ეკონომისტი, განვითარების ეკონომიკის სპეციალისტი, საერთაშორისო პოლიტიკური ეკონომიკის პროფესორი. ადრე იყო ალბერტ ჰირშმანის სახელობის სკოლის სოციალური მეცნიერების პროფესორი, პრინსტონში, ნიუ-ჯერსი. როდრიკსბევრი ნაშრომი აქვს საერთაშორისო ეკონომიკის, ეკონომიკური განვითარებისა და პოლიტიკური ეკონომიის სფეროში. დანი როდრიკი წარმოშობით სეფარდების ოჯახიდანაა. სტამბულის უნივერსიტეტის Robert College დასრულების შემდეგ მიიღო ჰუმანიტარულ მეცნიერებათა ბაკალავრის ხარისხი ჰარვარდის კოლეჯში; შემდეგ ფილოსოფიის დოქტორის ხარისხი ეკონომიკის სფეროში. 2009 წლიდან იგი წერდა სტატიებს ეკონომიკის შესახებ თურქული გაზეთისთვის Radikal. ასევე, არის თანარედაკტორი გაზეთისა Review of Economics and Statistics. მისი სახელი დაკავშირებულია ეკონომიკური კვლევების ნაციონალურ ბიუროსთან, ეკონომიკური პოლიტიკის კვლევის ცენტრთან, გლობალური განვითარების ცენტრთან. მან მიიღო Carnegie Corporation-ის, როკფელერის ფონდის, ფორდის ფონდის გრანტები. 2011 წელს შეუერთდა კვლავ შექმნილ ასოციაციას World Economics Association, აღმასრულებელი კომიტეტის წევრის სტატუსით. როდრიკი დაქორწინებულია ყოფილი თურქი გენერლის, ჩეთინ დოღანის შვილზე. Rodrik, Dani (2011). The Globalization Paradox. Norton & Company, Inc. ISBN 978-0-393-07161-0.  Rodrik, Dani (2007). One Economics, Many Recipes. Princeton University Press. ISBN 0-691-12951-7.  Rodrik, Dani (ed) (2003). In Search of Prosperity: Analytic Narratives on Economic Growth. Princeton University Press. ISBN 0-691-09268-0.  Rodrik, Dani (1999). The New Global Economy and Developing Countries: Making Openness Work. Overseas Development Council. ISBN 1-56517-027-X.  Rodrik, Dani (1997). Has Globalization Gone Too Far?. Institute for International Economics. ISBN 0-88132-241-5.  როდრიკი გლობალიზაციის საკითხებთანდ აკავშირებით ოფიციალური საიტი დანი როდრიკი დანი როდრიკი როდრიკის ბლოგი დაარქივებული 2019-12-19 საიტზე Wayback Machine. ↑ Bondarenko P. Encyclopædia Britannica <a href="https://wikidata.org/wiki/Track:Q5375741"></a> ↑ Munzinger Personen <a href="https://wikidata.org/wiki/Track:Q107343683"></a> ↑ Davos 2014 Participant List <a href="https://wikidata.org/wiki/Track:Q114752493"></a> ↑ Deutsche Nationalbibliothek Record #121942325 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ https://www.socialeurope.eu/global-citizens-national-shirkers ↑ https://www.hks.harvard.edu/faculty/dani-rodrik ↑ http://ase.tufts.edu/gdae/about_us/leontief.html ↑ https://www.ssrc.org/fellowships/view/the-albert-o-hirschman-prize/2007-dani-rodrik/ ↑ https://www.aaas.org/news/aaas-honors-accomplished-scientists-2018-elected-fellows ↑ 10.0 10.1 Mathematics Genealogy Project — 1997. <a href="https://wikidata.org/wiki/Track:Q829984"></a> ↑ NY Times Article ↑ Turkishtime Article (in Turkish) დაარქივებული 2007-07-19 საიტზე Wayback Machine.
ჰოშჩის რაიონი

ჰოშჩის რაიონი (უკრ. Гоща́нський район) — რაიონი უკრაინაში, რივნეს ოლქში. მისი ფართობია 692 კმ². 2016 წლის აღწერის მონაცემებით რაიონის მოსახლეობა 35 237 ადამიანს შეადგენდა, ხოლო სიმჭიდროვე 51,7 კაცს კმ²-ზე. ჰოშჩის რაიონის ადმინისტრაციული ცენტრია ქალაქი ჰოშჩა. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2014-07-01. ციტირების თარიღი: 2019-08-05.
ალბერტო ალესინა

ალერტო ფრანჩესკო ალესინა (იტალ. Alberto Francesco Alesina, დ. 29 აპრილი, 1957, ბრონი, იტალია — გ. 23 მაისი, 2020, ნიუ-იორკი) — იტალიელი ეკონომისტი, ჰარვარდის უნივერსიტეტის პროფესორი, ხელოვნებისა და მეცნიერების ამერიკული აკადმიის წევრი. ბაკალავრის ხარისხი მიიღო ბოკონის უნივერსიტეტში, მილანში, 1981 წელს. 1985 წელს გახდა ჰარვარდის უნივერსიტეტის მაგისტრი, შემდეგ კი მიიღო დოქტორის ხარისხი, 1986 წელს. 1988 წლიდან ასწავლის ჰარვარდის უნვიერსიტეტში. 2003-2006 წლებში იყო ჰარვარდის უნივერსიტეტის ეკონომიკის ფაკულტეტის დეკანი. ის ასევე ეკონომიკური კვლევების ნაციონალურ ბიუროსთან პროგრამების დირექტორია. მის სამეცნიერო საკვლევ სფეროს ამჟამად წარმოადგენს პოლიტიკური ეკომონიკა. წიგნში ლიბერალიზმი — ეს არის მემარცხენე იდეა უარყოფს სოციალურ-ეკონომიკური პოლიტიკის შესახებ არსებულ სტერეოტიპებს და ამტკიცებს, რომ ისინი, ვინ არა თუ სიტყვით, არამედ საქმით ზრუნავენ საზოგადოებაში ღარიბების მოთხოვნილებებზე, უნდა ემხრობოდნენ მერიტოკრატიას, ეკონომიკურ კონკურენციას, მოქნილ შრომით ბაზარსა და კაპიტალს, ბალანსირებულ ბიუჯეტსა და სახელმწიფოს ეკონომიკიდან გასვლას. Alberto Alesina, Gerald D. Cohen Political Cycles and the Macroeconomy. MIT Press, 1997. Alberto Alesina, et al. Designing Macroeconomic Policy for Europe. CEPR, London, 1997. Дж. И. Альт, А. Алезина. Политическая экономия: общие проблемы // Политическая наука: новые направления. / Под ред. Гудин Р. и Клингеманн Х.-Д. — М.: «Вече», 1999. — С. 625–656. Альберто Алесина, Роберто Перотти. Политическая экономия бюджетного дефицита. // Очерки о мировой экономике. Выдающиеся экономисты мира в Московском Центре Карнеги. / Под ред. А. Ослунда и Т. Малевой. — М.: Гендальф, 2002. Альберто Алесина "Гуд бай", Ленин? Влияние социализма на предпочтения людей относительно политики перераспределения // Beyond Transition — Экономический вестник о вопросах переходной экономики. № 6, 2005. Альберто Алесина, Паола Джулиано. Культура и институты. Часть I. // 2016, № 10. С. 82-111. Альберто Алесина, Паола Джулиано. Культура и институты. Часть II. // 2016, № 11. პირადი გვერდი ჰარვარდის უნივერსიტეტის საიტზე დაარქივებული 2019-08-05 საიტზე Wayback Machine. ლიბერალიზმი — ეს არის მემარცხენე იდეა, ალბერტო ალესინა ↑ Deutsche Nationalbibliothek Record #125845804 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ https://www.bloomberg.com/news/articles/2020-05-24/harvard-economist-austerity-expert-alberto-alesina-dies-at-63 ↑ 3.0 3.1 https://web.archive.org/web/20031222203840/http://www.econometricsociety.org/newfellows.html ↑ https://clarivate.com/citation-laureates ↑ 5.0 5.1 5.2 5.3 5.4 5.5 5.6 5.7 Mathematics Genealogy Project — 1997. <a href="https://wikidata.org/wiki/Track:Q829984"></a>
დემიდივკის რაიონი

დემიდივკის რაიონი (უკრ. Демидівський район) — რაიონი უკრაინაში, რივნეს ოლქში. მისი ფართობია 377 კმ². 2016 წლის აღწერის მონაცემებით რაიონის მოსახლეობა 14 535 ადამიანს შეადგენდა, ხოლო სიმჭიდროვე 39,3 კაცს კმ²-ზე. დემიდივკის რაიონის ადმინისტრაციული ცენტრია ქალაქი დემიდივკა. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2019-08-05.
დუბნოს რაიონი

დუბნოს რაიონი (უკრ. Дубенський район) — რაიონი უკრაინაში, რივნეს ოლქში. მისი ფართობია 1 200 კმ². 2016 წლის აღწერის მონაცემებით რაიონის მოსახლეობა 45 654 ადამიანს შეადგენდა, ხოლო სიმჭიდროვე 38,1 კაცს კმ²-ზე. დუბნოს რაიონის ადმინისტრაციული ცენტრია ქალაქი დუბნო. უკრაინის ადმინისტრაციული დაყოფა უკრაინის რაიონები ↑ უკრაინის სახელმწიფო სტატისტიკის სამსახური. დაარქივებულია ორიგინალიდან — 2019-04-03. ციტირების თარიღი: 2019-08-05.
ალიბეი

ალიბეი (უკრ. Алібей) — მარილიანი ლიმანი უკრაინაში, ოდესის ოლქში. მდებარეობს შავი ზღვის სანაპიროზე, ზღვის დონიდან –0,4 მ-ით დაბლა. ზედაპირის ფართობი 72 კმ², მაქსიმალური სიღრმე 2,5 მ. შედის ტუზლოვსკის ლიმანების შემადგენლობაში. ტბა წარმოქმნილია მდინარე ხაჯიდერის ყოფილი შესართავის ადგილას. შავი ზღვისგან გამოყოფილია ნაყარით. წყალსატევის ქვაბული არასწორი წაგრძელებული ფორმისაა; გადაჭიმულია ჩრდილო-აღმოსავლეთიდან სამხრეთ-დასავლეთისაკენ. ჩრდილოეთი ნაპირი წარმოქმნის ხმელეთში შეჭრილ ღერძს, სამხრეთი ნაპირი დამრეცია. აქვს ორი განშტოება: ხაჯიდერი, რომელიც მისგან გამოყოფილია ხელოვნურად გამაგრებული ყელით, თუმცა დაკავშირებულია ფარვატერით და კარაჩაუსი, რომელიც ნაწილობრივაა ცელათი გამოყოფილი. დასავლეთით ებჯინება ტბა შაგანი, აღმოსავლეთით კურუდიოლი და ბურნასის ტბა. წყლის დონის ვარდნის გამო ახასიათებს ნაწილობრივი დაშრობა და დამლაშება. ფსკერი დაფარულია შავი ლამით, ადგილ-ადგილ ქვიშით. სასიკი — შაგანი — ალიბეი — ბურნასის სიტემამ მიიღო საერთაშორისო ჭარბტენიანი ტერიტორიების სტატუსი როგორც წყლის ფრინველთა ბუდობის ადგილმა და შეტანილია რამსარის კონვენციის საერთაშორისო სიაში. ალიბეის საზრდოობის რეჟიმი განისაზღვრება ზღვის წყლის ინფილტრაციით, ატმოსფერული ნალექებითა და აორთქლებით. მარილიანობა იცვლება სეზონების მიხედვით 20 ‰-დან 39 ‰-მდე, მაქსიმალური 140 ‰. გვხვდება თევზები, მათ შორის: ათერინები, ღორჯო, კეფალი. 1840-იან წლებში და 1856 წლამდე ალიბეიდან და მეზობლად მდებარე შაგანის ტბიდან მოიპოვებდნენ 4 მლნ. ფუთ მარილამდე, თუმცა პარიზის ხელშეკრულებით ტბათა საუკეთესო ნაწილები რუმინეთს გადაეცა, რის შემდეგაც მარილის მოპოვება შეწყდა და არც განახლებულა ამ ტერიტორიების რუსეთთან შეერთების შემდეგაც 1878 წელს. წყალსატევს სახელი ეწოდა ქართული წარმოშობის მამლუქის — ალი-ბეი ალ-ქაბირის პატივსაცემად. ↑ 1.0 1.1 Велика українська енциклопедія // Алібей ↑ Ramsar Sites Information Service // Sasyk Lake ↑ Лиман Алибей. დაარქივებულია ორიგინალიდან — 2019-08-05. ციტირების თარიღი: 2019-08-05.